สอบถามค่ค่ะหลังจากมีเพศสัมพันธ์ก็ ก็มีอาการปวดท้องน้อยเรื่อยๆเลยค่ะแต่พอหยุดมีเพศสัมพันธ์อาทิตย์กว่าก็หาย แต่ แต่กลับมามีเพศสัมพันธ์อีกครั้งก็มีอาการปวดท้องน้อยเหมือนเดิมอยากทราบว่าเกิดจากสาเหตุอะไรคะ
สวัสดีค่ะ อาการปวดท้องน้อยที่เกิดหลังจากมีเพศสัมพันธ์ อาจเกิดจาก- มีมดลูกอักเสบ หรืออุ้งเชิงกรานอักเสบ จากการติดเชื้อที่มาจากช่องคลอด หรือโรคติดต่อทางเพศสัมพันธ์ต่างๆ เช่น หนองในแท้ หนองในเทียม เป็นต้น โดยมักมีตกขาวที่ผิดปกติร่วมด้วย- มีเยื่อบุโพรงมดลูกเจริญผิดที่ ซึ่งอาจทำให้มีอาการเจ็บขณะที่มีเพศสัมพันธ์ มากกว่าเจ็บเมื่อมีเพศสัมพันธ์เสร็จไปแล้ว และมักทำให้มีอาการปวดท้องน้อยมากขณะที่มีประจำเดือน- มีเนื้องอกในมดลูก ก็อาจทำให้มีอาการปวดท้องขณะที่มีเพศสัมพันธ์ได้ แต่มักทำให้มีอาการปวดท้องขณะมีประจำเดือน และมีประจำเดือนมามากร่วมด้วย- มีพังผืดในช่องท้อง จากการเคยผ่าตัดในช่องท้อง มักทำให้มีอาการปวดท้องน้อยแบบเรื้อรัง เป็นๆ หายๆหากยังคงมีอาการปวดท้องน้อยอยู่เรื่อยๆ หรือมีอาการผิดปกติอื่นๆแนะนำควรไปพบสูติ-นรีแพทย์เพื่อตรวจหาสาเหตุและรักษาค่ะ